**АМАЛИЙ МАШҒУЛОТ**

**ЕҲХТ ДИИҲБ кузатувчилари учун ҚЎЛЛАНМАДАН:**

***Сайловчиларни рўйхатга олиш ва сайловчиларнинг рўйхатлари***

1.Рўйхатга олиш тартиб-таомили сайловчилар рўйхатларининг аниқлиги ва очиқлигини таъминлайдими?

2.Сайловчилар ўз шахсларига оид маълумотлар ва ахборот қонунга хилоф равишда ошкор этилишидан ҳимояланганми?

***Кузатувчилар***

1.Қонун ички ва ташқи кузатувчиларга ўз фаолиятини сайлов жараёнининг барча томонларини кузатиш юзасидан амалга оширишга рухсат берадими?

2.Кузатувчиларни аккредитация қилишни айнан қайси давлат органи ва қандай муддатларда амалга ошириши қонунда кўрсатилганми?

***Овоз бериш тартиб-таомили***

1.Қонун овоз бериш яширинлигини кафолатлайдими?

2.Ҳар бир сайловчи қўлига овоз бериш бюллетенини олишдан олдин шахсини тасдиқловчи ҳужжатни кўрсатиши қонунга кўра талаб қилинадими?

3.Қонун кўплаб марта (айни бир шахс ва шахсларнинг қайтадан) овоз бери­шининг ёки қонунга хилоф равишда овоз бериш бошқа усулларининг олдини олишга доир самарали механизмларни назарда тутадими?

4.Қонунда барча бюллетенлар ва сайловга алоқадор бошқа материалларнинг овоз беришдан олдин, кейин ҳамда овоз бериш чоғида ишончли қўриқланишини таъминлайдиган қоидалар кўрсатилганми?

***Овозларни ҳисоблаш ва натижаларни жамлашнинг шаффофлиги***

1.Кузатувчилар овозларни ҳисоблаш ва сайлов участкаларидан натижаларни олиб жамлашнинг бориши устидан кузатишни амалга ошириши учун етарлича имконият қонунда назарда тутилганми?

***Сайлов участкасидаги вазият:***

1.Сайлов участкасини топиш осонми?

2.Сайлов участкасига кириш қийинчилик туғдирмайдими?

3.Сайлов участкасида ёки унинг ҳудудидан ташқарида бирон-бир ташвиқот материали ёки ташвиқот ўтказилиши аломатлари борми?

4.Қўрқитиш, ўзига оғдириб олиш ёки овоз бериш жараёнига ноқонуний ара­лашиш аломатлари борми?

5.Сайлов участкасида чет кишилар борми?

6.Тартибни муҳофаза қилиш хизмати ўз вазифасини лозим бўлган тарзда бажа­ряптими?

7.Сайловчилар кимни ёқлаб овоз беришига таъсир кўрсатишга уринишлар бўляптими?

***Сайлов ташкилотчилари:***

1.Сайлов комиссияси аъзолари яхши тайёргарлик кўрганми ва овоз бериш ҳамда овозларни ҳисоблаш тартиб-таомили билан яхши танишми?

2.Масъул шахслар ўз вазифаларини холисона бажаряптими?

3.Сайлов комиссиясининг барча тайинланган аъзолари сайлов участкасида борми ёки кимдир унинг таркибидан чиқариб ташланганми?

***Материаллар:***

1.Мавжуд сайлов материаллари етарлими?

2.Сайлов қутилари сайлов комиссияси аъзоларининг кўриш доирасида жойлашганми?

3.Сайлов участкасига аввал бошдан жами қанча сайлов бюллетени келиб тушган?

4.Бюллетенлар тўлдириш учун қулайми?

**Сайловчиларнинг рўйхатлари:**

1.Сайлов участкасида жами қанча сайловчи рўйхатга олинган ва ҳозиргача қанча сайловчи овоз бериб бўлди? (Бу овоз берганлар тахминан қанча фоиз эканлигини тасаввур этиш имконини беради).

**2.Эҳтимол тутилган сайловчиларнинг талай миқдори сайловчилар рўйхатига кирмай қолганлиги белгилари борми?**

3.Сайловчилар сони жуда ошириб кўрсатилганлиги белгилари борми?

4.Овоз берувчиларнинг барчаси мазкур сайлов округида яшайдими?

**Сайловчиларни рўйхатга олиш жараёнининг, сайловчилар рўйхатларининг сифатини ва аниқлигини баҳолаш**

1.Овоз бериш ҳуқуқига эга бўлган шахсларга қўйилаётган юридик талаблар конституция қоидаларига ва халқаро стандартларга жавоб берадими?

2.Овоз бериш ҳуқуқига эга бўлганларни аниқлаш тартиб-таомили барчага камситишларсиз рўйхатга олиниш имкониятини берадими?

**Овоз бериш тартиб-таомиллари:**

1.Овоз беришнинг яширинлиги принципига риоя этиляптими?

2.Сайловчиларни овоз беришга қўйишдан олдин шахсини тасдиқловчи ҳужжатларини кўрсатишга мажбур қилишяптими?

3.Бюллетенларга мазкур сайлов участкасининг расмий муҳри ва/ёки сайлов комиссияси аъзоларининг имзолари қўйилганми?

4.Сайловчилар белгиланган қоидаларни бузган ҳолда сайлов кабиналаридан ташқарида овоз беряптими?

5.Кабинага бир кишидан ортиқ кишини киритиб, бутун “оила” бўлиб овоз беришга рухсат беришяптими?

6.Сайловчилар қўлига жоиз бўлганидан кўпроқ бюллетенлар оляптими?

7.Сайлов қутиларининг қонунга хилоф равишда тўлдирилиши белгилари борми?

8.Ёрдамга муҳтож бўлган сайловчиларга етарлича кўмак бериляптими?

9.Овоз беришни ўтказиш жараёнида ортиқ даражада тўхталиб қолиш ҳоллари бўляптими?

10.Муддатидан олдин овоз бериш очиқ, ишончли ўтяптими, муддатидан олдин овоз бериш жараёни қонун ҳужжатларида етарлича тартибга солинганми?

11.Кўчма сайлов қутисидан фойдаланиш етарлича тартибга солинганми?

**Овозларни ҳисоблаш тартиб-таомиллари:**

1.Овозларни ҳисоблаш очиқ ўтяптими?

2.Ҳозир бўлган кузатувчилар, номзодлар ва партияларнинг вакиллари ҳамда ишончли вакиллари овозларни санашнинг барча жиҳатларини кузата оладими?

3. Рўйхатга олиниб овоз берган сайловчилар сони билан фойдаланилган бюл­летенлар сонининг ўзаро нисбати қандай?

4.Фойдаланилмаган бюллетенлар ҳисобланяптими, алоҳида қилиб жойланяптими ва бекор қилиняптими ёки йўқ қилиб ташланяптими?

5.Сайлов комиссиясининг аъзолари бюллетенларга бирор белги ёки ёзувлар қилмаяптими?

6.Ҳақиқий бўлмаган бюллетенлар етарлича муҳокама қилиниб, келишиб оли­няптими ва сайлов бюллетенларининг умумий тўпидан ажратиляптими?

7.Ҳақиқий бўлмаган бюллетенлар сони ўта ошириб кўрсатилаётгандек туюл­маяптими?

8.Шикоятларни кўриб чиқиш қониқарли тарзда ўтяптими?

9.Номзодларнинг вакиллари ва ишончли шахслари овозларни ҳисоблаш жара­ёнига аралашмаяптими ёки аралашишга уринмаяптими?

10.Участкада бирон-бир чет кишилар борми ва, агар бўлса, улар овозларни ҳисоблаш жараёнида қандай роль ўйнаяпти?

11.Овоз бериш натижаларини аниқлаш ва топшириш

12.Овозларни ҳисоблаш тугаганидан кейин баённомаларни тўлдириш ва барча ваколатли мансабдор шахслар томонидан имзолаш тўғри бажариляптими?

13.Номзодларнинг вакиллари ва ишончли шахслари овозларни ҳисоблаш туга­ганидан кейин овоз бериш натижалари кўрсатилган якуний баённомаларнинг кўчирма нусхаларини олиш имкониятига эгами?

14.Натижалар ошкора равишда эълон қилинадими ва баённоманинг кўчирма нусхаси ҳамма кўриши учун осиб қўйиладими?

15.Овозлар саналганидан кейин баённомалар, бюллетенлар ва сайлов материал­лари юқори сайлов комиссиясига ошкора ва монеликсиз топшириладими?